شعب الباسك جماعة عرقية فى المقام الاول بتسكن منطقة معروفه تقليديا بإسم بلاد الباسك ، و هى منطقة أوروبية فى جبال البيرينيس الغربية تمتد على الحدود بين فرنسا و اسبانيا ، على ساحل خليج بسكاى المحيط الأطلنطى. و بتتكون من المجتمعات الإسبانية المتمتعة بالحكم الذاتي فى اقليم الباسك و نافارا ، و بلاد الباسك الشماليه فى فرنسا. الأيبيريين هم اول الشعوب اللى عاشو فى شبه الجزيرة الأيبيرية فى المنطقة اللى دلوقتى نافارا ، والمناطق الشمالية الغربية من اراجون شمال شرق ووسط لاريوخا و بلاد الباسك و دول هم اللى سماهم الرومان ڤاسكون ومن المرجح أن تكون الڤاسكون أجداد شعب الباسك . الفينيقيين والإغريق عاشو فى شبه الجزيرة الأيبيرية، لكن كان اتصالهم محدود مع الڤاسكون. الأيبيريين كان ليهم سمات ثقافية محددة حسب المعايير الإثنوجرافية واللغوية و كان منهم شعب التوردانوس اسبانى: turdetanos او túrdulos ، اللى عاشو فى أراضى مملكة تارتيسوس اسبانى: Tartessos القديمة. الكتابات عن الأيبيريين بتوفر بيانات متناقضة فى كتير من الاحيان. بين سنة 1200 قبل الميلاد و 800 قبل الميلاد فى عصر الحديد اتبلورت فى الشمال الغربى مجتمعات الكانتابريين اللى هم شعوب سلتيك شبه الجزيرة الايبيرية و يبدو ان اللى كانو عايشين فى الجبال سماهم الرومان بالحروف اللاتيني ڤاسكون.